- Hindi News
- National
- कंपनी ने सर्वे में जहां वेंडर दिखाए वहां वे मिले ही नहीं, 69 में से 39 गायब
कंपनी ने सर्वे में जहां वेंडर दिखाए वहां वे मिले ही नहीं, 69 में से 39 गायब
नगरनिगम की ओर से शहर में टाउन वेंडर्स को लेकर जो सर्वे करवाया गया है, उस पर उठे विवाद के बाद निगम ने इस सर्वे को वेरिफाई करने का काम शुरू कर दिया है। सभी पार्षदों को भी उनके एरिया के वेंडर्स की लिस्ट दी गई है, ताकि वो भी अपने एरिया में वेरिफिकेशन कर सकें। इसकी रिपोर्ट सभी पार्षद अगली हाउस की मीटिंग में रखेंगे।
इस ड्राइव के तहत शुक्रवार को टाउन वेंडिंग कमेटी के सदस्य एवं वार्ड नंबर-17 से पार्षद कुलजीत सिंह बेदी ने अपने वार्ड में वेरिफिकेशन की। वार्ड में फेज-3बी2 की मार्केट रिहायशी एरिया आता है। इसमें पता चला कि वेंडर्स का आंकड़ा जमीनी हकीकत से कहीं दूर है। कंपनी की ओर से पैसे बनाने के चक्कर में फेक सर्वे किया है। कंपनी ने बताया था कि यहां 69 वेंडर है, लेकिन मिले सिर्फ 30। कंपनी द्वारा दी गई लिस्ट के आधार पर जब वेरिफिकेशन की तो पता चला कि सर्वे में जिस वेंडर की जो लोकेशन बताई गई थी, वो वहां नहीं था। लिस्ट में ऐसे कई नाम स्थान थे, जहां कोई भी वेंडर नहीं था। बेदी ने बताया इस बात से यह साबित होता है कि बहुत से ऐसे लोगों के नाम भी लिखे गए हैं जो असल में यहां काम ही नहीं करते। ऐसे नाम कुछ उन लोगों ने लिखवा दिए हैं जो काम नहीं करते, लेकिन वेंडर एक्ट के तहत जो जगह मिलती है वहां पर उनका नाम भी शामिल हो सके।
फर्जीवाड़ा इसलिए: 300 रुपए प्रति वेंडर मिलना है कंपनी को
पार्षदोंका मानना है कि सर्वे करने वाली कंपनी को प्रति वेंडर 300 रुपए निगम द्वारा अदा किए जाने हैं। इसी के चलते कंपनी ने सर्वे का आंकड़ा ज्यादा कर दिया। लेकिन असलियत इससे कहीं दूर है। इस समय भी जो करीब 1600 वेंडर्स का आंकड़ा है उसमें भी 30 फीसदी अधिक दिखाया गया है।
हाउस के एतराज पर सर्वे वेरिफिकेशन
कंपनीकी ओर से बताया गया कि शहर में 2700 वेंडर हैं। हाउस ने असहमति जताई तो दोबारा से सर्वे करवाया गया। फिर यह आंकड़ा घटकर 1600 रह गया है। अब इस सर्वे रिपोर्ट पर भी पार्षदों को विश्वास नहीं है।
सर्वे के चलते कई लोग नए आकर बैठे
वेंडर्सका सर्वे होने की बात को लेकर बहुत से ऐसे नए लोग भी रेहड़ी-फड़ी लगाने लगे थे जो तो पहले रेहड़ी लगाते थे और ही सर्वे के दौरान इनका नाम लिस्ट में दाखिल किया गया।
वार्ड-17 के पार्षद कुलजीत बेदी ने फेज-3बी2 की मार्केट में की वेरिफिकेशन, मिली गड़बड़
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva bho_Deva